《四皓图为饶雯峰题》
明代·罗伦

天地有此山，直到此翁好。皓发惊龙颜，险语正穹昊。

后车来飞熊，何如渭滨老。俛仰几嬴刘，朝夕屡荣槁。

白云照空山，霞外迹如扫。至今山上芝，翳翳荒秋草。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，落职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。